તંત્રનાં જવાબદારો સબ સલામતનાં બણગા ફૂંકે છે, પરંતુ ગત વર્ષો કરતા આ વર્ષે પણ હજુય કેટલાંય ગામો એવાં છે કે જ્યાં પાણીને લઇ પરિસ્થિતી જેવી ને તેવી જ છે, હાલ તો તંત્ર દ્વારા ઓટા જૂથ પંચાયતનાં સાદડુંન, ઓટા, રાસમાટી, સિનોદ, બોરથવા, માળ, ઘુસરગામ, પહાડદા, લાંગડ, કરવંદા અને મલંગદેવ એમ 11 ગામોને હાલ 6 જેટલાં ટેન્કરો દ્વારા પાણી પહોંચાડવામાં આવી રહ્યું છે પરંતુ ગામનાં આગેવાનો જણાવી રહ્યાં છે કે સરકાર દ્વારા પીવાનાં પાણીની યોજના તો બનાવામાં આવે છે પરંતુ તે સફળ થતી નથી જેથી આવી યોજનાઓ પર સરકાર દ્વારા કોઈ નક્કર કાર્યવાહી થાય તેવી માંગ ગ્રામજનોની છે.